Prostituutio Suomessa
Suomessa oli bordelleja eli ilotaloja 1880-luvulle saakka, jolloin ne kiellettiin. Tämän jälkeen prostituutiota koski erityinen ohjesääntö, joka lakkautettiin vuonna 1907. Prostituution rangaistavuus lakkautettiin Suomessa kokonaan vuonna 1937.
Temppeliprostituutio
Uskonnollinen prostituutio tai temppeliprostituutio tarkoittaa seksin harrastamista (muuten kuin oman vakituisen kumppaninsa kanssa) uskonnollisista syistä. Tällaista toimintaa harrastavasta naisesta puhutaan joskus temppeliprostituoituna, tosin sanan prostituutio nykyinen merkitys saattaa hämmentää sen merkitystä.